

**JAVNA VATROGASNA POSTROJBA**

**GRADA ŠIBENIKA**

Put groblja 2

22000 Šibenik

**I Z V J E Š Ć E O R A D U**

**s financijskim izvješćem**

**za 2024. godinu**

Šibenik, siječanj 2025.

 Temeljem članka 10. Odluke o osnivanju Javne vatrogasne postrojbe Grada Šibenika i članka 16. Statuta Javne vatrogasne postrojbe Grada Šibenika, Vatrogasno vijeće na 42. sjednici, održanoj 31. siječnja 2025., donosi:

**I Z V J E Š Ć E O R A D U**

**za 2024. godinu**

1. **Osnivanje i djelatnost**

Javna vatrogasna postrojba grada Šibenika je javna ustanova osnovana temeljem članka 31. Zakona o vatrogastvu (NN 125/19, 114/22, 155/23). Osnivač Javne vatrogasne postrojbe grada Šibenika je Grad Šibenik, opremljenost i broj profesionalnih vatrogasaca postrojbe utvrđuje se temeljem Procjene i Plana zaštite od požara za Grad Šibenik.

Djelatnost Javne vatrogasne postrojbe grada Šibenika obuhvaća gašenje požara i spašavanje ljudi i imovine ugroženih požarom i tehnološkom eksplozijom, pružanje tehničke pomoći u nezgodama i opasnim situacijama, obavljanje poslova u ekološkim i drugim nesrećama, sudjelovanje u provedbi preventivnih mjera zaštite od požara i tehnoloških eksplozija, pružanje usluga vatrogasnih (protupožarnih) osiguranja, pregled i servisiranje vatrogasne opreme iz djelatnosti (servis vatrogasnih aparata, servis dišnih aparata i održavanje vatrogasne tehnike), pružanje usluge nadzora nad vatrodojavnim sustavima.

Javnom vatrogasnom postrojbom grada Šibenika upravlja Vatrogasno vijeće koje broji pet članova. Zapovjednik Javne vatrogasne postrojbe grada Šibenika odgovorna je osoba u pravnoj osobi. Temeljem Plana zaštite od požara za Grad Šibenik za Javnu vatrogasnu postrojbu grada Šibenika utvrđena je potrebna opremljenost vatrogasnom tehnikom i opremom kao i broj od 62 profesionalna vatrogasaca koji trebaju obavljati poslove u vatrogasnoj operativi.

U ovom trenutku u Javnoj vatrogasnoj postrojbi grada Šibenika zaposleno je ukupno 60 radnika, od čega je 56 profesionalnih vatrogasaca, 3 radnika koji obavljaju poslove u stručnoj službi te 1 radnik koji obavlja pomoćne poslove.

1. **Normativni okvir**

Za obavljanje osnovne djelatnosti u Javnoj vatrogasnoj postrojbi grada Šibenika primjenjuju slijedeći propisi:

* Zakon o vatrogastvu (NN 125/19, 114/22, 155/23),
* Zakon o zaštiti od požara (NN 92/10, 114/22),
* Zakon o sustavu civilne zaštite (NN 82/15, 118/18, 31/20, 20/21, 114/22),
* Zakon o ustanovama (NN 76/93, 29/97, 47/99, 35/08, 127/19, 151/22),
* Zakon o javnoj nabavi (NN 120/16, 114/22),
* Zakon o proračunu (NN 144/21),
* Zakon o porezu na dodanu vrijednost (NN 73/13, 99/13, 148/13, 153/13, 143/13, 115/16, 106/18, 121/19, 138/20, 39/22, 113/22, 33/23, 114/23, 35/24),
* Zakon o zakupu i kupoprodaji poslovnog prostora (NN 125/11, 64/15, 112/18, 123/24),
* Zakon o provedbi Opće uredbe o zaštiti osobnih podataka (NN 42/18),
* Zakon o pravu na pristup informacijama (NN 25/13, 85/15, 69/22),
* Zakon o zaštiti prijavitelja nepravilnosti (NN 46/22),
* Zakon o arhivskom gradivu i arhivama (NN 61/18, 98/19,114/22, 36/24),
* Pravilnik o mjerilima za ustroj i razvrstavanje vatrogasnih postrojbi, kriterij za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane (NN 86/24),
* Pravilnik o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (NN 85/24),
* Pravilnik o uvjetima za stjecanje vatrogasnih zvanja (NN 98/24),
* Pravilnik o sadržaju osobnih podataka, svrsi prikupljanja, roku čuvanja evidencije i način ovlašćivanja za korištenje podataka dobrovoljnih i profesionalnih vatrogasaca u računalnim aplikacijama Hrvatske vatrogasne zajednice (NN 80/21),
* Područje primjene i korištenje informacijskog sustava Hrvatske vatrogasne zajednice, prava, dužnosti i odgovornosti korisnika te sadržaja i zaštite osobnih podataka (NN 80/21),
* Pravilnik o vatrogasnoj tehnici (NN 5/21),
* Pravilnik o tehničkim zahtjevima za zaštitnu i drugu osobnu opremu koju pripadnici vatrogasnih postrojbi koriste prilikom vatrogasnih intervencija (NN 31/11),
* Pravilnik o uporabi osobne zaštitne opreme (NN 5/21),
* Pravilnik o stavljanju na tržište osobne zaštitne opreme (NN 89/10),
* Pravilnik o poslovima s posebnim uvjetima rada (NN 5/84),
* Pravilnik o programu i načinu polaganja stručnog ispita za vatrogasce s posebnim ovlastima i odgovornostima (NN 110/20),
* Pravilnik o minimumu tehničke opreme i sredstava vatrogasnih postrojbi (NN 43/95),
* Pravilnik o osnovama organiziranosti vatrogasnih postrojbi na teritoriju Republike Hrvatske (NN 61/94),
* Pravilnik o jedinstvenom obliku i kroju odore članova vatrogasnih postrojbi te oznakama zvanja (NN 65/94),
* Pravilnik o međusobnim odnosima vatrogasnih postrojbi u vatrogasnim intervencijama (NN 5/94),
* Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 158/23),
* Pravilnik o financijskom izvještavanju u proračunskom računovodstvu (NN 37/22),
* Plan zaštite od požara i tehnoloških eksplozija za područje Grada Šibenika (KLASA: 01/21-01/03, URBROJ: 2182-1-10-22-4 od 19.12.2022.),
* Plan djelovanja u području prirodnih nepogoda za Grad Šibenik (KLASA: 240-02/22-01/05, URBROJ: 2182-1-10-22-4 od 19.12.2022.),
* Cjenik vatrogasnih intervencija (NN 74/21, 156/22),
* Odluka o vrstama i cijenama usluga Javne vatrogasne postrojbe grada Šibenika (KLASA: 400-01/20-01/12, URBROJ: 2182/01-06/1-20-2 od 25.11.2020.),

Na prava i obveze zaposlenika primjenjuju se slijedeći propisi:

* Zakon o radu (NN 93/14, 127/17, 98/19, 151/22, 46/23, 64/23),
* Zakon o zaštiti na radu (NN 71/1, 118/14, 154/14, 94/18, 96/18),
* Statut Javne vatrogasne postrojbe grada Šibenika (KLASA: 007-01/23-02/01, URBROJ: 2182-1-55-03-23-1 od 23. lipnja 2023. godine),
* Pravilnik o radu Javne vatrogasne postrojbe grada Šibenika (KLASA: 007-02/23-01/01, URBROJ: 2182-1-55-03-23-3 od 23. 06. 2023.),
* Pravilnik o zaštiti na radu u Javnoj vatrogasnoj postrojbi grada Šibenika (KLASA: 011-02/17-02/07, URBROJ: 2182/01-7-1-03-17-1 od 28. 02. 2017.),
1. **Pravni akti**

Sukladno Statutu Javne vatrogasne postrojbe grada Šibenika a na prijedlog zapovjednika Vatrogasno vijeće donosi opće akte potrebne za poslovanje postrojbe.

Opći akti Javne vatrogasne postrojbe grada Šibenika:

* Statut Javne vatrogasne postrojbe grada Šibenika (KLASA: 007-01/23-02/01, URBROJ: 2182-1-55-03-23-1 od 23.06.2023.)
* Pravilnik o unutarnjem ustrojstvu Javne vatrogasne postrojbe grada Šibenika (KLASA: 007-02/24-01/04, URBROJ: 2182-1-55-03-24-1 20.12.2024.)
* Pravilnik o radu Javne vatrogasne postrojbe grada Šibenika (KLASA: 007-02/23-01/01, URBROJ: 2182-1-55-03-23-3 od 23.06.2023.)
* Pravilnik o zaštiti na radu u Javnoj vatrogasnoj postrojbi grada Šibenika (KLASA: 011-02/17-02/07, URBROJ: 2182/01-7-1-03-17-1 od 28.02.2017.)
* Pravilnik o plaćama i drugim primanjima zaposlenika Javne vatrogasne postrojbe grada Šibenika (KLASA: 007-02/24-01/05, URBROJ: 2182-1-55-03-24-1 od 20. 12. 2024.)
* Pravilnik o provedbi postupka jednostavne nabave (KLASA: 007-02/23-01/04, URBROJ: 2182-1-55-03-23-1 od 23.06.2023.)
* Pravilnik o ostvarivanju i načinu korištena vlastitih prihoda ostvarenih od obavljanja djelatnosti i prihoda ostvarenih po drugim osnovama (KLASA: 011-02/20-02/04, URBROJ: 2182/01-7-1-03-20-1 od 30.12.2020.)
* Pravilnik o obradi i zaštiti osobnih podatak (KLASA: 011-02/21-02/02, URBROJ: 2182/01-7-1-03-21-1 od 01.02.2021.)
* Pravilnik o upravljanju dokumentarnim gradivom Javne vatrogasne postrojbe grada Šibenika (KLASA: 007-01/22-01/01, URBROJ: 2182-1-55-03-22-1 od 25.07.2022.)
* Pravilnik o specifičnim vrijednostima i pravilima za prevenciju korupcije, ponašanjima vezanim za primanje darova, upravljanje sredstvima, povjerljivošću i nepristranošću te razdvajanju privatnih i poslovnih interesa (KLASA: 011-02/21-02/04, URBROJ: 2182/01-7-1-03-21-1 od 01.02.2021.)
* Pravilnik o korištenju službenih vozila (KLASA: 011-02/21-02/01, URBROJ: 2182/01-7-1-03-21-1 od 01.02.2021.)
* Poslovnik o radu Vatrogasnog vijeća Javne vatrogasne postrojbe grada Šibenika (KLASA: 007-02/24-04/01, URBROJ: 2182-1-55-03-24-1 od 17.05.2024.)
1. **Rad Vatrogasnog vijeća u 2024. godine**

Vatrogasno vijeće Javne vatrogasne postrojbe grada Šibenika tijekom 2024. godine održalo je 9 sjednica na kojima su donesene slijedeće zaključci i odluke:

* Na 33. sjednici koja je održana dana 31. siječnja 2024. godine usvojen je Plan nabave roba, usluga i radova za 2024. godinu, donesena je Odluka o prebijanju manjka prihoda poslovanja viškom prihoda poslovanja, usvojen je Financijski izvještaj za 2023. godinu, donesena je Odluka o raspodjeli financijskog rezultata za 2023. godinu, prihvaćeno je Izvješće o radu za 2023. godinu i donesena je Odluka o početku postupka jednostavne nabave zaštitnih odijela za gašenje šumskih požara;
* Na 34. sjednici koja je održana dana 28. ožujka 2024. godine donesen je Pravilnik o plaćama i drugim primanjima zaposlenika Javne vatrogasne postrojbe grada Šibenika te je usvojen Izvještaj o izvršenju financijskog plana Javne vatrogasne postrojbe grada Šibenika za 2023. godinu;
* Na 35. sjednici koja je održana dana 17. svibnja 2024. godine utvrđen je izbor novog člana Vatrogasnog vijeća, usvojen je Poslovnik o radu Vatrogasnog vijeća te je donesen Prijedlog 1. izmjene i dopune Financijskog plana Javne vatrogasne postrojbe grada Šibenika za 2024. godinu;
* Na 36. sjednici koja je održana dana 03. srpnja 2024. godine usvojene su 1. izmjene i dopune Financijskog plana JVP grada Šibenika za 2024. godinu, donesena je Odluka o raspodjeli financijskog rezultata za 2023. godinu, usvojene su 1. izmjene i dopune Plana nabave robe, usluga i radova za 2024. godinu;
* Na 37. sjednici koja je održana dana 30. srpnja 2024. godine usvojen je Izvještaj o izvršenju financijskog plana za razdoblje od 01.01. do 30.06.2024. godine;
* Na 38. sjednici koja je održana dana 18. rujna 2024. godine usvojen je Pravilnik o unutarnjem ustrojstvu Javne vatrogasne postrojbe grada Šibenika, usvojen je Pravilnik o plaćama i drugim primanjima zaposlenika Javne vatrogasne postrojbe grada Šibenika;
* Na 39. sjednici koja je održana dana 25. listopada 2024. godine usvojen je 1. Prijedlog financijskog plana Javne vatrogasne postrojbe grada Šibenika za 2025. godinu s projekcijama za 2026. i 2027. godinu te su usvojene 2. izmjena i dopuna Plana nabave roba, usluga i radova za 2024. godinu;
* Na 40. sjednici koja je održana dana 25. studenog 2024. godine usvojen je Prijedlog 2. izmjena i dopuna Financijskog plana za 2024. godinu s obrazloženjem i donesena je Odluka o početku postupka jednostavne nabave za gorivo „euro-dizel“ za 2025. godinu;
* Na 41. sjednici koja je održana 20. prosinca 2024. godine usvojene su 2. izmjena i dopuna Financijskog plana Javne vatrogasne postrojbe grada Šibenika za 2024. godinu, usvojene su 3. izmjena i dopuna Plana nabave roba, usluga i radova za 2024. godinu, usvojen je Financijski plan Javne vatrogasne postrojbe grada Šibenika za 2025. godinu s projekcijama za 2026. i 2027. godinu s obrazloženjem, prihvaćen je Plan rada Javne vatrogasne postrojbe grada Šibenika za 2025. godinu.
1. **VATROGASNE INTERVENCIJE**

Tijekom 2024. godine Javna vatrogasna postrojba grada Šibenika imala je ukupno 360 vatrogasnih intervencija.

|  |
| --- |
| **INTERVENCIJE PREMA VRSTAMA** |
| **VRSTA VATROGASNE INTERVENCIJE** | **RAZDOBLJE** |
| *2021.* | *2022.* | **2023.** | **2024.** |
| **Požari** | *222* | *217* | **146** | **146** |
| **Tehničke intervencije** | *106* | *101* | **132** | **181** |
| **Ostale intervencije** | *69* | *84* | **78** | **33** |
| **UKUPNO** | *397* | *402* | **356** | **360** |

Izvor: VOC – JVP grada Šibenika

Najveći broj intervencija odnosi se na tehničke intervencije (181 ili 50,3%), požarne intervencije (146 ili 40,5%) te ostale intervencije (33 ili 9,2%).

U 2024. godini, kao i u 2023. godini, u odnosu na prethodne godine bilježimo značajno manji broj požarnih intervencija, što se prvenstveno odnosi na požare koji izbiju na otvorenom prostoru. Nažalost u 2024. godini kao i tijekom prethodnih godina bilježi se kontinuirano povećanje broja raznih tehničkih intervencija.

**PODACI O UKUPNOM BROJU, VRSTAMA I TROŠKOVIMA VATROGASNIH INTERVENCIJA KOJE JE**

**JVP GRADA ŠIBENIKA OBAVILA U 2024. GODINI**

|  |  |
| --- | --- |
| **VRSTE VATROGASNIH INTERVENCIJA** | **2024.** |
|  | **BROJ INTERVENCIJA** | **TROŠAK****(EUR)** |
| Požari otvorenog prostora | 73 | 94.427,76 |
| Požari stambenih objekata | 32 | 8.109,99 |
| Požari gospodarskih objekata | 8 | 3.052,26 |
| Požari prometnih sredstava – vozila/plovila | 20 | 20.859,04 |
| Požari dimnjaka | 1 | 80,43 |
| Požari električnih stupova | 3 | 385,77 |
| Požari trafostanica i energetskih postrojenja | - | - |
| Požari na odlagalištima otpada  | 1 | 270,11 |
| Požari kontejnera za smeće | 4 | 181,54 |
| Ostali požari | 3 | 939,03 |
| Tehničke intervencije u prometu | 32 | 12.674,49 |
| Tehničke intervencije na objektima | 65 | 9.229,75 |
| Tehničke intervencije na otvorenom prostoru | 26 | 3.819,95 |
| Tehničke intervencije na moru | 3 | 800,91 |
| Ostale intervencije spašavanja (liftovi, otvaranje stana, prenošenje bolesnika i sl.) | 37 | 2.528,09 |
| Istjecanje opasne tvari | 2 | 138,16 |
| Eksplozije | 1 | 315,22 |
| Alarm vatrodojave  | 18 | 1.767,54 |
| Izvidi, događaji bez aktivnog učešća ili lažna dojava | 31 | 2.804,85 |
| **UKUPNO** | **360** | **163.375,56** |

Izvor: VOC – JVP grada Šibenika

**PODACI O BROJU I TROŠKOVIMA VATROGASNIH INTERVENCIJA PO GRADOVIMA I OPĆINAMA**

 **U 2024. GODINI**

|  |  |  |
| --- | --- | --- |
| **GRAD / OPĆINA** | **BROJ INTERVENCIJA** | **TROŠAK (EUR)** |
| **Šibenik** | **314** | **105.696,99** |
| **Vodice** | **4** | **1.443,50** |
| **Skradin** | **7** | **32.700,58** |
| **Bilice** | **13** | **3.278,12** |
| **Primošten** | **15** | **10.089,10** |
| **Rogoznica**  | **4** | **1.084,36** |
| **Ervenik** | **1** | **4.241,52** |
| **Kistanje** | **1** | **527,97** |
| **Splitsko-dalmatinska županija** | **1** | **4.313,41** |
| **UKUPNO** | **360** | **163.375,56** |

Izvor: VOC – JVP grada Šibenika

* Od ukupnog broja vatrogasnih intervencija 314 ili 87,2% odnosi se na intervencije na području Grada Šibenika, dok se 46 ili 12,8% vatrogasnih intervencija odnosi na područje susjednih gradova, općina i županija;
* Ukupni troškovi vatrogasnih intervencija iznose 163.375,56 EUR, od čega se 105.696,99 EUR ili 64,7% odnosi na troškove vatrogasnih intervencija na području Grada Šibenika, dok se 57.678,57 EUR ili 35,3% odnosi na troškove vatrogasnih intervencija na području susjednih gradova, općina i županija.

**USPOREDNI PODACI O BROJU I VRSTAMA VATROGASNIH INTERVENCIJA SAMO NA PODRUČJU GRADA ŠIBENIKA (2021, 2022, 2023 i 2024)**

|  |  |
| --- | --- |
| **VRSTA VATROGASNE INTERVENCIJE** | **BROJ INTERVENCIJA** |
| **2021.** | **2022** | **2023** | **2024** |
| Požari otvorenog prostora | 105 | 98 | 41 | 61 |
| Požari stambenih objekata | 25 | 17 | 25 | 25 |
| Požari gospodarskih objekata | 9 | 15 | 7 | 5 |
| Požari prometnih sredstava | 14 | 23 | 16 | 13 |
| Požari dimnjaka | 8 | 8 | 7 | 1 |
| Požari električnih stupova | 2 | 1 | 4 | 3 |
| Požari trafostanica i energetskih postrojenja | 4 | 1 | 1 | - |
| Požari na odlagalištima otpada | 2 | 2 | 4 | 1 |
| Požari kontejnera za smeće | 5 | 13 | 9 | 4 |
| Ostali požari | 2 | 6 | 8 | 3 |
| Tehničke intervencije u prometu | 33 | 27 | 27 | 20 |
| Tehničke intervencije na objektima | 43 | 44 | 52 | 64 |
| Tehničke intervencije na otvorenom prostoru | 16 | 20 | 43 | 26 |
| Tehničke intervencije na moru, rijekama i jezerima | 3 | 3 | 1 | 3 |
| Ostale intervencije spašavanja (liftovi, otvaranje stana, prenošenje bolesnika i dr.) | 20 | 27 | 23 | 35 |
| Akcidenti – istjecanje opasne tvari | - | 3 | 1 | 2 |
| Eksplozije | - | 2 | - | 1 |
| Alarm vatrodojave  | 35 | 37 | 17 | 18 |
| Izvidi, događaji bez aktivnog učešća ili lažna dojava | 10 | 10 | 29 | 29 |
| **UKUPNO** | **336** | **357** | **315** | **314** |

Izvor: VOC – JVP grada Šibenika

* U 2024. godini na području Grada Šibenika zabilježeno je 1 vatrogasne intervencije manje nego u 2023. godini. Od ukupno 314 vatrogasnih intervencija, 116 intervencija ili 36,9% odnosi se na požarne intervencije, dok se ostalih 198 vatrogasne intervencija ili 63,1% uglavnom odnose na razne tehničke intervencije i ostale intervencije spašavanja;
* Od ukupno 116 požarnih intervencija na području Grada Šibenika, 61 ili 52,6% intervencija odnosi se na požare otvorenog prostora. U požarima otvorenog prostora ukupno je opožareno 499 ha površine, što je za 193 ha manje nego u 2023. godini, kada je u 41 požaru otvorenog prostora opožareno ukupno 692 ha površine;
* Najznačajniji požar otvorenog prostora na području grada Šibenika odnosi se na požar koji je izbio 21.04.2024. godine na predjelu Špinjača između Vrpolja, Grebaštice i Jadrtovca. Samo u ovom požaru opožareno je 450 ha površine. Drugi značajan požar koji je nastao 06.08.2024. iznad predjela Rokići u Šibeniku, iako po opožarenoj površini nije velik, značajan je zbog samog mjesta nastanka i mogućnosti da bitno ugrozi stambene objekte te zaštićeno područje park šume Šubićevac, koja su „pluća“ grada Šibenika. Pored navedene opasnosti, u gašenju ovog požara dodatnu opasnost predstavljale su eksplozije koje su zabilježene u području požara u kojem je izgorjela borova šuma na površini od 3,5 ha;
* Osim na području grada Šibenika Javna vatrogasna postrojba intervenirala je u 45 različitih vatrogasnih intervencija na području susjednih gradova i općina naše županije. Ističemo veliki požar otvorenog prostora na području zaleđa Skradina, gdje smo u gašenju požara bili angažirani kontinuirano od 30.07. do 03.08.2024. godine;
* Temeljem zapovjedi Glavnog vatrogasnog zapovjednika RH, Javna vatrogasna postrojba bila je angažirana i u gašenje velikog požara na području Žrnovnice u Splitsko-dalmatinskoj županiji;
* Vatrogasci Javne vatrogasne postrojbe grada Šibenika na intervencijama su odradili ukupno 7344 radna sata, vatrogasna vozila su bila angažirana 1312 radnih sati.
1. **ODRŽAVANJE VATROGASNE TEHNIKE, OPREME I ZGRADE VATROGASNOG DOMA**
* Kontrolni pregledi vatrogasnih vozila i opreme vršeni su svakodnevno prilikom primopredaje službe kao i po povratku s vatrogasnih intervencija, obavljani su i redoviti tjedni pregledi na kojima je vršena provjera ispravnosti i eventualni popravci vatrogasne opreme;
* Obavljeni su redovni servisi za sva vatrogasna vozila, vatrogasne nadogradnje, pumpe i ostale vatrogasne opreme;
* Obavljen je redovni godišnji atest hidraulične auto ljestve;
* Obavljen je obavezan godišnji servis za 2 vatrogasna vozila s pripadajućom opremom koja je postrojba dobila u sklopu projekta „Modernizacija vozila vatrogasnih postrojbi RH“;
* U mehaničkoj radionici otklanjani su manje zahtjevni popravci na vatrogasnim vozilima, tehničkoj opremi i vatrogasnim armaturama;
* U ovlaštenim servisima obavljeni su redovni pregledi za boce izolacijskih aparata, ronilačke boce i ostale posude pod tlakom, kemijska zaštitna odijela i mjerno detekcijske uređaje;
* U servisu dišnih aparata osim održavanja i čišćenja izolacijskih aparata i armatura obavljan je i redovan godišnji pregled za sve izolacijske aparate;
* Izvršeni su potrebni radovi i izmjena peći u kotlovnici za centralno grijanje, obavljen je redovni servis klima uređaja kao i popravak hidroizolacije na terasi Vatrogasnog doma.
1. **OSPOSOBLJAVANJE, TEORETSKA I PRAKTIČNA NASTAVA I VATROGASNE VJEŽBE**
* Tijekom 2024. godine provodila se redovita teorijska i praktična nastava sukladno Godišnjem planu provedbe teoretske i praktične nastave u vatrogasnim postrojbama;
* Provedeno je osposobljavanje vatrogasaca za prijevoz i rad s helikopterom na vatrogasnim intervencijama;
* Provedeno je osposobljavanje za 12 pripadnike ronilačkog tima, na kojem je 6 pripadnika tima steklo I. kategoriju, a 6 pripadnika II. kategoriju ronioca;
* Jedan pripadnik ronilačkog tima u Državnoj vatrogasnoj školi sudjelovao je na osposobljavanju za instruktora/vježbatelja;
* Pripadnici postrojbe sudjelovali sa na vatrogasnom natjecanju spašavanja u prometnim nesrećama „ 2. CROATIA RESCUE CHALLENGE 2024.“ koje je održana u Karlovcu;
* Pripadnici postrojbe sudjelovali su na jesenskom stručnom skupu HVZ-a koji je organiziran u Centru za edukaciju i tehnološki razvoj Split – Vučevica, kao i na 18. stručnom skupu vatrogasaca u Opatiji;
* Održana je sigurnosna vježba u suradnji s Lučko upravom Šibenik, kao i vatrogasna vježba u suradnji s Općom bolnicom u Šibeniku.
1. **PREVENTIVNE AKTIVNOSTI**
* Izvršeni su preventivni obilasci šumskih i poljskih putova i hidrantske mreže, a sa zatečenim stanjem, u cilju otklanjanja nedostataka, upoznata su nadležna tijela i službe;
* Izvršeni su preventivni obilasci i upoznavanje s radnim procesima u: Centru za gospodarenjem otpadom „Bikarac“, skladištu za prikupljanje otpada „Cian“ i HE Jaruga;
* Tijekom „svibnja mjeseca zaštite od požara“ održani su „Dani otvorenih vrata Javne vatrogasne postrojbe“, s ciljem promoviranja protupožarne zaštite;
* Obavljena je revizija Planova za izvođenje vatrogasnih intervencija u vatrodojavom štićenim objektima pravnih i fizičkih osoba;
* Na vatrodojavni centar postrojbe priključeno je novih 6 vatrodojavnih centrala instaliranih kod pravnih osoba, za iste su izrađeni Planovi za izvođenje vatrogasnih intervencija te su izvršeni preventivni obilasci.
1. **USKLAĐIVANJE NAČINA RADA SA ZAKONSKOM REGULATIVOM**
* Vatrogasno vijeće donijelo je potrebne opće akte kojima se definira ustroj i materijalna prava zaposlenika, a koje je bilo potrebno uskladiti s novim Pravilnik o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijenti složenosti poslova te Pravilnikom o uvjetima za stjecanje vatrogasnih zvanja;
* Temeljem Zakona o javnoj nabavi donesen je Plan nabave roba, usluga i radova te su objavljeni Registri ugovora;
* Temeljem Zakona o pravu na pristup informacijama dostavljeno je izvješće Povjereniku za informiranje;
* Putem javnih natječaja izvršena je popuna upražnjenih radnih mjesta, jedno radno mjesta u vatrogasnoj operativi te dva radna mjesta u stručnoj službi;
* Svi operativni vatrogasci obavili su redovni liječnički pregled za poslove s posebnim uvjetima rada.
1. **REALIZACIJA PLANA NABAVE VATROGASNE TEHNIKE I OPREME, ZAŠTITNE OPREME VATROGASACA I SREDSTAVA ZA GAŠENJE POŽARA**

Sukladno Planu nabave, odnosno Izmjenama i dopunama Plana nabave roba, usluga i radova za 2024. godinu, nabavljena je sljedeća vatrogasna oprema i sredstva:

|  |  |
| --- | --- |
| **NABAVLJENA VATROGASNA OPREMA I SREDSTVA** | **KOLIČINA** |
| Uskočni zračni jastuk za spašavanje s visina do 25 m | 1 kom |
| Boca za zrak 6,8 l/300 bar | 2 kom |
| Ograničavač tlaka | 1 kom |
| Prijelaznice B/C, C/D | 15 kom |
| Usisna cijev 75/1,6 m | 3 kom |
| Tlačne cijevi „C“ | 30 kom |
| Sigurnosni utikač za simuliranje punjenja električnih vozila | 1 kom |
| Sjekač baterijski  | 1 kom |
| Protupožarni višenamjenski prekrivač  | 1 kom |
| Trake za podizanje tereta 2t/10 m | 2 kom |
| Intervencijska zaštitna odijela  | 5 kom |
| Vatrogasni radni opasač s karabinerom Tip A | 22 kom |
| Zaštitna odijela za šumske požare  | 47 kom |
| Zaštitne čizme za šumske požare | 22 kom |
| Zaštitne kacige | 5 kom |
| Ronilačka oprema  | 13 komp.  |
| Svjetlosno zvučna signalizacija za vatrogasno vozilo | 1 kom |
| Uređaj za alkotest | 1 kom |
| Uređaj za test akumulatora | 1 kom |
| Prijenosni vodeni top  | 1 kom |
| Mlaznica za vodu  | 4 kom |
| Aparati za početno gašenje požara | 10 kom |

1. **OSTALE AKTIVNOSTI**

Pored obavljenih vatrogasnih intervencija, Javna vatrogasna postrojba grada Šibenika bila je angažirana na obavljanju sljedećih poslova:

|  |  |
| --- | --- |
| **VRSTA AKTIVNOSTI** | **BROJ** |
| Protupožarna osiguranja sportskih, kulturnih i drugih javnih događanja, osiguranja kod uporabe pirotehničkih sredstava, razminiranja i sl. | 70 |
| Preventivni obilasci  | 32 |
| Sudjelovanje u ekološkim akcijama  | 1 |
| Posjeti dječjih vrtića i škola | 11 |
| **UKUPNO** | **114** |

1. **SURADNJA S OSTALIM INSTITUCIJAMA I USTANOVAMA**
* Tijekom godine, u cilju kvalitetnijeg operativnog rada ostvarena je suradnja s Vatrogasnom zajednicom Šibensko-kninske županije, Vatrogasnom zajednicom grada Šibenika, Dobrovoljnim vatrogasnim društvima i Javnim vatrogasnim postrojbama s područja županije;
* Ostvarena je suradnja s PU Šibensko-kninskom, Službom civilne zaštite Šibenik te Županijskim centrom 112. Ova suradnja provodila se kroz planiranje, razmjenu operativnih podataka i planova;
* Suradnja s Zavodom za hitnu medicinu, Hrvatskom gorskom službom spašavanja, Hrvatskim autocestama, Vodovodom i odvodnjom, Lučkom upravom, Lučkom kapetanijom, Elektrom Šibenik i dr., a u cilju bolje organizacije djelovanja na zajedničkim intervencijama;
* Suradnja s školama i dječjim vrtićima s ciljem edukacije djece o protupožarnoj zaštiti;
* U cilju razmjene iskustava i unaprjeđenja vatrogasne struke ostvarena je suradnja s vatrogasnim postrojbama u RH kao i sa Udrugom profesionalnih vatrogasaca RH;
* Ostvarena je puna suradnja s predstavnicima djelatnika i sindikata u cilju postizanja pozitivnog ozračja za kvalitetno obavljanje službe.

**F I N A N C I J S K O I Z V J E Š Ć E**

1. **FINANCIJSKI IZVJEŠTAJ**

U nastavku je prikazano ostvarenje rashoda Javne vatrogasne postrojbe grada Šibenika čije se financiranje ostvaruje iz utvrđenih izvora financiranja:

|  |
| --- |
| **FINANCIJSKI IZVJEŠTAJ ZA 2024. GODINU****-*izvori financiranja-*** |
| **11** | **OPĆI PRIHODI I PRIMICI** | **GODIŠNJI PLAN** | **OSTVARENJE** |
| 311 | Plaće (Bruto) | 955.917,00 | 944.140,88 |
| 312 | Ostali rashodi za zaposlene | 71.500,00 | 76.084,43 |
| 313 | Doprinosi na plaće | 455.000,00 | 439.358,44 |
| 321 | Naknade troškova zaposlenima | 28.903,00 | 28.137,53 |
| 322 | Rashodi za materijal i energiju | 18.370,00 | 18.370,00 |
| 323 | Rashodi za usluge | 17.472,00 | 18.221,42 |
| 329 | Ostali nespomenuti rashodi poslovanja | 1.244,00 | 1.243,09 |
| 343 | Ostali financijski rashodi | 20,00 | 7,28 |
| 372 | Ostale naknade građanima i kućanstvima iz proračuna | 13.818,00 | 13.818,00 |
| *UKUPNO* | *1.562.244,00* | *1.539.381,07* |
| **21** | **POMOĆI IZ DRŽAVNOG PRORAČUNA** | **GODIŠNJI PLAN** | **OSTVARENJE** |
| 323 | Rashodi za usluge | 6.600,00 | 7.000,00 |
| *UKUPNO*  | *6.600,00* | *7.000,00* |
| **23** | **OSTALE POMOĆI** | **GODIŠNJI PLAN** | **OSTVARENJE** |
| 323 | Rashodi za usluge | 12.620,00 | 12.620,00 |
| *UKUPNO* | *12.620,00* | *12.620,00* |
| **25** | **DECENTRALIZIRANA SREDSTVA ZA VATROGASNE POSTROJBE** | **GODIŠNJI PLAN** | **OSTVARENJE** |
| 311 | Plaće (Bruto) | 926.483,00 | 926.483,00 |
| 312 | Ostali rashodi za zaposlene | 65.650,00 | 65.650,00 |
| 321 | Naknade troškova zaposlenima | 8.283,00 | 8.283,00 |
| 322 | Rashodi za materijal i energiju | 68.530,00 | 67.222,68 |
| 323 | Rashodi za usluge | 9.820,00 | 11.178,25 |
| 329 | Ostali nespomenuti rashodi poslovanja | 18.100,00 | 18.049,07 |
| *UKUPNO* | *1.096.866,00* | *1.096.866,00* |
| **445** | **OSTALI PRIHODI ZA POSEBNE NAMJENE** | **GODIŠNJI PLAN** | **OSTVARENJE** |
| 311 | Plaće (Bruto) | 438,00 | 437,82 |
| 313 | Doprinosi na plaće | 108,00 | 106,57 |
| 321 | Naknada troškova zaposlenima | 180,00 | 180,00 |
| 322 | Rashodi za materijal i energiju | 245,00 | 244,36 |
| 323 | Rashodi za usluge | 2.268,00 | 2.267,39 |
| 422 | Postrojenja i oprema | 5.132,00 | 5.131,25 |
| *UKUPNO* | *8.371,00* | *8.367,39* |
| **51** | **PRIHODI OD PRODAJE ILI ZAMJENE NEFINANCIJSKE IMOVINE** | **GODIŠNJI PLAN** | **OSTVARENJE** |
| 382 | Kapitalne donacije | 3.769,00 | 3.769,00 |
| *UKUPNO* | *3.769,00* | *3.769,00* |
| ***VIŠAK/MANJAK PRIHODA*** |  | ***0,00*** |
| **52** | **NAKNADE S NASLOVA OSIGURANJA** | **GODIŠNJI PLAN** | **OSTVARENJE** |
| 323 | Rashodi za usluge | 1.000,00 | 999,96 |
| *UKUPNO* | *1.000,00* | *999,96* |
| **71** | **VLASTITI PRIHODI** | **GODIŠNJI PLAN** | **OSTVARENJE** |
| 321 | Naknade troškova zaposlenima | 200,00 | 0,00 |
| 322 | Rashodi za materijal i energiju | 19.000,00 | 16.118,42 |
| 323 | Rashodi za usluge | 42.000,00 | 27.507,35 |
| 329 | Ostali nespomenuti rashodi poslovanja | 1.780,00 | 1.756,27 |
| 412 | Nematerijalna imovina | 279,00 | 278,58 |
| 422 | Postrojenja i oprema | 11.873,00 | 10.875,50 |
| *UKUPNO* | *75.132,00* | *56.536,12* |
| **97** | **VLASTITI PRIHODI – VIŠAK PRIHODA IZ 2023. GODINE** | **GODIŠNJI PLAN** | **OSTVARENJE** |
| 321 | Stručno usavršavanje zaposlenika | 4.800,00 | 4.799,82 |
| 422 | Oprema za održavanje i zaštitu | 32.800,00 | 32.800,00 |
| *UKUPNO* | *37.600,00* | *37.599,82* |

U nastavku je prikazan ukupan financijski rezultat Javne vatrogasne postrojbe grada Šibenika po izvorima financiranja:

|  |
| --- |
| **FINANCIJSKI REZULTAT PO IZVORIMA FINANCIRANJA** |
| **IZVOR FINANCIRANJA** | **VIŠAK PRIHODA** | **MANJAK PRIHODA** |
| **11** | OPĆI PRIHODI I PRIMICI |  | 200.333,02 |
| **21** | POMOĆI IZ DRŽAVNOG PRORAČUNA |  |  |
| **23** | OSTALE POMOĆI |  |  |
| **25** | DECENTRALIZIRANA SREDSTVA ZA VATROGASNE POSTROJBE |  | 5.093,61 |
| **445** | OSTALI PRIHODI ZA POSEBNE NAMJENE |  |  |
| **52** | NAKNADE S NASLOVA OSIGURANJA |  |  |
| **71** | VLASTITI PRIHODI | 26.057,54 |  |
| **97** | VLASTITI PRIHODI – PRENESENI | 62,45 |  |
| **FINANCIJSKI REZULTAT** |  | **179.306,64** |

Javna vatrogasna postrojba grada Šibenika je na dan 31. prosinca 2024. godine iskazala metodološki manjak prihoda u iznosu od 179.306,64 eura razvrstan prema gore prikazanim izvorima financiranja.

Ukupna evidentirana potraživanja Javne vatrogasne postrojbe grada Šibenika na dan 31.12.2024. godine iznose 69.443,15 eura razvrstani prema sljedećim kategorijama:

* Potraživanja za prihode od pruženih usluga iznose 6.021,19 eura
* Potraživanja za prihode proračunskih korisnika uplaćene u nadležni proračun iznose 62.193,64 eura
* Ostala potraživanja iznose 1.228,32 eura i odnose se na isplaćenu naknadu za bolovanje

Ukupne evidentirane obveze Javne vatrogasne postrojbe grada Šibenika na dan 31.12.2024. godine iznose 243.932,94 eura razvrstani prema sljedećim kategorijama:

* Obveze za zaposlene iznose 209.537,53 eura
* Obveze za materijalne rashode iznose 26.249,53 eura
* Ostale tekuće obveze iznose 8.145,88 eura

KLASA: 030-01/25-03/01

URBROJ: 2182-1-55-03-25-1

Šibenik, 31. siječnja 2025.

**JAVNA VATROGASNA POSTROJBA**

**GRADA ŠIBENIKA**

**ZAPOVJEDNIK**

Volimir Milošević, dipl. ing. sig.